
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 738 


14 Ιουνίου 2000 


ΑΠΟΦΑΣΕΙ Σ 

Αριθ. 178803 

Συμπληρωματικά μέτρα για την εφαρμογή του Κοινοτικού 
Καθεστώτος ενίσχυσης στην παραγωγή επιτραπέζιων 
ελιών περιόδων 1999 - 2000 και 2000 - 2001 και άλλες 
διατάξεις. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

1. Το άρθρο 22 του Ν .992/79 «περί οργανώσεως των Δι¬ 
οικητικών Υπηρεσιών για την εφαρμογή της Συνθήκης 
προσχώρησης της Ελλάδας στις Ευρωπαϊκές Κοινότητες 
και ρυθμίσεις συναφών θεσμικών και οργανωτικών θεμά¬ 
των (Α280). 

2. Το άρθρο 1 παρ.1,2,3 και 4του Ν.1338/83 «Εφαρμο¬ 
γή του Κοινοτικού Δικαίου (Α 34)» όπως η παράγραφος 1 
τροποποιήθηκε με την διάταξη του άρθρου 6 παράγρα¬ 
φος 1 του Ν.1440/84. Συμμετοχή της Ελλάδος στο κεφά¬ 
λαιο, στα αποθεματικά και στις προβλέψεις της Ευρωπαϊ¬ 
κής Τράπεζας επενδύσεων, στο κεφάλαιο της Ευρωπαϊ¬ 
κής Κοινότητας Άνθρακος και Χάλυβος και του 
Οργανισμού Εφοδιασμού ΕΨΗΑΤΟΜ (Α 70) και του άρ¬ 
θρου 65 του Ν. 1 892/90 (Α 101). 

3. Το άρθρο 29 Ατού Ν. 1558/85 «Κυβέρνηση και Κυβερ- 
νητικά'Οργανα» (Α 137)το οποίο προστέθηκε μετο άρθρο 
27του Ν. 2081/92 καιαντικαταστάθηκεμετηνπαρ.2ατου 
άρθρου 1 του Ν.2469/97 (Α38). 

4. Τον Καν. (ΕΟΚ) 136/66 «περί συστάσεως Κοινής Ορ¬ 
γάνωσης Αγοράς στον Τομέα των Λιπαρών ουσιών» όπως 
τροποποιήθηκε και ισχύει μέχρι σήμερα. 

5. Τον Καν. (ΕΟΚ) 2261/84 «Για τον καθορισμό των γενι¬ 
κών κανόνων σχετικά με την χορήγηση ενίσχυσης στην 
παραγωγή ελαιολάδου και στις οργανώσεις παραγωγών» 
όπως τροποποιήθηκε και ισχύει μέχρι σήμερα. 

6. Τον Καν. (ΕΚ) 2366/98 «Λεπτομέρειες εφαρμογήςτου 
καθεστώτος ενίσχυσης στην παραγωγή ελαιολάδου για 
τις περιόδους εμπορίας 98/99 και 2000/2001. 

7. Τον Καν. (ΕΟΚ) 3498/93 «περί καθορισμού των γενε¬ 
σιουργών αιτιών που εφαρμόζονται στον τομέα του ελαι- 
ολάδου». 

8. Τον Καν. (ΕΟΚ) 2262/84 «για την λήψη μέτρων στον 
τομέα του ελαιολάδου» (Ε.Ε. Ι_ 208). 

9. Την (Ε(99)2465/28.07.99) 99/565/Ε.Κ. Απόφαση της 


Επιτροπής των Ευρωπαϊκών Κοινοτήτων η οποία εξου¬ 
σιοδοτεί την Ελλάδα να χορηγήσει ενίσχυση στην παρα¬ 
γωγή επιτραπέζιων ελιών για τις περιόδους 1999 - 2000 & 
2000-2001 (Ε.Ε. 1_213/29της 28.07.99). 

10. Τηναρ. 322885/25.1.99 απόφαση των Υπουργών Εθνι¬ 
κής Οικονομίας και Γεωργίας «αναγνώριση Μονάδων Επε¬ 
ξεργασίας Επιτραπέζιων Ελαίων για τη συμμετοχή στο κα¬ 
θεστώς ενίσχυσης στην παραγωγή Επιτραπέζιων Ελιών». 

11. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

ΣΚΟΠΟΣ 

Με την παρούσα απόφαση καθορίζονται τα αναγκαία 
προς εκτέλεση της απόφασης της Επιτροπής 1999/ 
565/ΕΚ σχετικά με τη χορήγηση ενίσχυσης στην παραγω¬ 
γή ελαιολάδου στην Ελλάδα (ΕΕΙ_ 213/1999), συμπληρω¬ 
ματικά μέτρα που λαμβάνονται για την εφαρμογή του κα¬ 
θεστώτος ενίσχυσης στην παραγωγή επιτραπέζιας ελιάς 
για τις περιόδους εμπορίας 1999/2000 και 2000/2001. 

Άρθρο 2 

ΕΓΚΡΙΣΗ ΜΟΝΑΔΩΝ ΕΠΕΞΕΡΓΑΣΙΑΣ 
ΕΠΙΤΡΑΠΕΖΙΩΝ ΕΛΙΩΝ 

Η έγκριση των μονάδων επεξεργασίας επιτραπέζιων 
ελιών χορηγείται σύμφωνα με τα οριζόμενα στην αριθ. 
322885/25-1-99 Κ.Υ.Α. των Υπουργών Εθνικής Οικονο¬ 
μίας και Γ εωργίας «Αναγνώριση μονάδων επεξεργασίας 
επιτραπέζιων ελιών για συμμετοχή στο καθεστώς ενίσχυ¬ 
σης στην παραγωγή επιτραπέζιων ελιών. 

Άρθρο 3 

ΥΠΟΧΡΕΩΣΕΙΣ ΕΓΚΕΚΡΙΜΕΝΩΝ ΕΠΙΧΕΙΡΗΣΕΩΝ 

Οι εγκεκριμένες επιχειρήσεις: 

1. Χορηγούν στους παραγωγούς βεβαίωση παράδοσης 
(ΕΝΤΥΠΟ 83) για τις ποσότητες των ελιών που τους πα¬ 
ραδόθηκαν από την έναρξη της σχετικής περιόδου μέχρι 
30 Ιουνίου και από 1ης Ιουλίου έως 31ης Αυγούστου, συ- 
νοδευόμενη μετά σχετικάπαραστατικάτου Κ.Β.Σ., ή αντί¬ 
γραφα αυτών (εις διπλούν). 

Στην περίπτωση που η παράδοση ελιών στην επιχείρη¬ 
ση γίνεται μέσω τρίτου, για να χορηγηθεί η βεβαίωση πα¬ 
ράδοσης στους παραγωγούς, πρέπει να προσκομίζονται 
στην επιχείρηση: 

- Ονομαστική κατάσταση των παραγωγών με την αντί¬ 
στοιχη παραδοθείσα ποσότητα και 

- Επικυρωμένα φωτοαντίγραφα των προβλεπομένων 
παραστατικών του Κ.Β.Σ. για κάθε παραγωγό. 

Τα προαναφερόμενα πρέπει να τηρούνται στην έδρα 
της επιχείρησης και να είναι στη διάθεση κάθε πιθανού 
ελέγχου. 

2. Συμπληρώνουν και υποβάλουν τα έντυπα, 95, 96, 97, 
στην Κεντρική Υπηρεσία του Ο.Ε.Ε.Ε. και στην αρμόδια 
Δ/νση Αγροτικής Ανάπτυξης (άρθρο 6 παρ. 2 της απόφα¬ 
σης της Επιτροπής) μετά ακόλουθα στοιχεία ως εξής: 

α) Πριν τη 10η κάθε μήνα: 

- Τις ποσότητες των ελιών του προηγούμενου μήνα που 
εισκομίσθηκαν και τέθηκαν σε άλμη για πρώτη φορά για 
να υποστούν επεξεργασία - μεταποίηση. 

- Τ ις ποσότητες των ελιών του προηγούμενου μήνα που 
υπέστησαν επεξεργασία και εξήλθαν από την επιχείρηση 
ανάτύπο επεξεργασίας (άλμη ή άλλη, εμπορικοί τύποι). 

- Τη σώρευση των ποσοτήτων των δύο προηγούμενων 
περιπτώσεων και την κατάσταση των αποθεμάτων στο τέ¬ 
λος του προηγούμενου μήνα. 

β) Πριν την 1η Ιουλίου κάθε περιόδου την ονομαστική 
κατάσταση των παραγωγών επιτραπέζιων ελιών, για την 
υπόψη περίοδο εμπορίας ελαιολάδου και τις ποσότητες 
για τις οποίες χορηγήθηκε βεβαίωση παράδοσης μέχρι 
την 30η Ιουνίου και πριν την 1η Σεπτεμβρίου κάθε περιό¬ 
δου την ίδια κατάσταση με τις ποσότητες για τις οποίες 
χορηγήθηκε βεβαίωση παράδοσης μέχρι την 31η Αυγού- 
στου. 

γ) Πριντην 1η Ιουνίου κάθε περιόδου το σύνολο των πο¬ 
σοτήτων που αγοράστηκαν για την προηγούμενη περίο¬ 
δο εμπορίας ελαιολάδου και το σύνολο των αντίστοιχων 
ποσοτήτων που υπέστησαν μεταποίηση. 

Τα ανωτέρω υποβάλλονται και σε μαγνητικό μέσο στον 
Ο.Ε.Ε.Ε. 


Άρθρο 4 

ΥΠΟΧΡΕΩΣΕΙΣ ΠΑΡΑΓΩΓΩΝ 

Οι ενδιαφερόμενοι παραγωγοί: 

1. Πρέπει να έχουν καταθέσει το αργότερο την 1η Δε¬ 
κεμβρίου δήλωση καλλιέργειας ή συμπληρωματική της, 
σύμφωνα με το άρθρο 5 της αριθμ. 1999/565/Ε.Κ. από¬ 
φασης της Επιτροπής, παρέχοντας όλες τις πληροφο¬ 
ρίες που προβλέπονται όσο αφορά τις επιτραπέζιες 
ελιές. 

2. Υποβάλλουν μέχρι την 30η Ιουνίου κάθε περιόδου αί¬ 
τηση για τη χορήγηση ενίσχυσης συνοδευόμενη από τη 
βεβαίωση παράδοσης (έντυπο 83) και τα σχετικά παρα¬ 
στατικά του Κ.Β.Σ. που αναφέρονται σε αυτή, ή επικυρω¬ 
μένα αντίγραφα αυτών. Εντούτοις, οι βεβαιώσεις παρά¬ 
δοσης που αφορούν ποσότητες οι οποίες παραδόθηκαν 
σε εγκεκριμένες επιχειρήσεις από 1ης Ιουλίου μέχρι 31ης 
Αυγούστου προσκομίζονται πριν την 1η Σεπτεμβρίου και 
συνυπολογίζονται στην εν λόγω αίτηση. 

3. Υποχρεούνται να δέχονται κάθε έλεγχο. Σε ότι αφορά 
ειδικότερα τους επιτόπιους ελέγχους εφαρμόζεται το άρ¬ 
θρο 6 της αριθμ. 356378/99 (ΦΕΚ Β 1320) απόφασης των 
Υπουργών Εθν. Οικονομίας και Γεωργίας «Συμπληρωμα¬ 
τικά μέτρα για την εφαρμογή του Κοινοτικού Καθεστώτος 
ενίσχυσης στην παραγωγή Ελαιολάδου για τις περιόδους 
Εμπορίας 1998/99 έως 2000/2001». 


Άρθρο 5 

ΑΡΜΟΔΙΟΤΗΤΕΣ ΤΩΝ Δ/ΝΣΕΩΝ ΑΓΡ. ΑΝΑΠΤΥΞΗΣ 

Οι Δ/νσεις Αγροτικής Ανάπτυξης: 

1. Διενεργούν επιτόπιους ελέγχους για την επαλήθευση 
των στοιχείων των Δηλώσεων Καλλιέργειας. 

2. Ελέγχουν τις εγκεκριμένες επιχειρήσεις μεταποίη¬ 
σης επιτραπέζιων ελιών. 

3. Είναι αρμόδιες σε κάθε περίπτωση για τον καθορι¬ 
σμό της μεταποιηθείσης ποσότητας ελαιοκάρπου που 
δικαιούται ενίσχυση, του συντελεστού μεταποίησης κα¬ 
θώς και για τον αποκλεισμό από το δικαίωμα ενίσχυσης 
λαμβάνοντας υπόψη τα αποτελέσματα των προβλεπο¬ 
μένων ελέγχων, τα κριτήρια των μη αποδεκτών ποσοτή¬ 
των όπως εκάστοτε ισχύουν, τις ΟΕΖ και κάθε άλλο 
στοιχείο. 

Άρθρο 6 

ΑΡΜΟΔΙΟΤΗΤΕΣ ΟΡΓΑΝΙΣΜΟΥ ΕΛΕΓΧΟΥ 
ΕΝΙΣΧΥΣΕΩΝ ΕΛΑΙΟΛΑΔΟΥ (Ο.Ε.Ε.Ε.) 

1. Ο Ο.Ε.Ε.Ε., ελέγχει δειγματοληπτικά βάσει των δια¬ 
τάξεων της Κοινοτικής και Εθνικής Νομοθεσίας και σύμ¬ 
φωνα με το πρόγραμμα δραστηριοτήτων του: 

α) Τη λογιστική και πραγματική αποθήκη των εγκεκρι¬ 
μένων επιχειρήσεων μεταποίησης επιτραπέζιων ελιών, τα 
στοιχεία του συντελεστή μεταποίησης καθώς και την τή¬ 
ρηση των προϋποθέσεων έγκρισης αυτών. 

β) Τα στοιχεία των αιτήσεων ενίσχυσης ιδιαιτέρως των 
παραγωγών που ζητούν ενίσχυση τόσο για το ελαιόλαδο 
όσο και για επιτραπέζιες ελιές. 

2. Ο Ο.Ε.Ε.Ε., για τις ανάγκες των ελέγχων του συγκε¬ 
ντρώνει και χρησιμοποιεί τα μηχανογραφημένα αρχεία 
των Ο. Π., τα οποία παραδίδονται σ’ αυτόν σύμφωνα με το 
επόμενο άρθρο 7. 

Για την επιλογή των ελεγχομένων ο Ο.Ε.Ε.Ε. συνεργά¬ 
ζεται, σε κάθε περίπτωση, με τις αντίστοιχες Δ/νσεις 
Αγροτικής Ανάπτυξης κάθε περιοχής, οι οποίες και του 
παρέχουν όλα τα στοιχεία και τις πληροφορίες για τον 
προσδιορισμό των προς έλεγχο αντικειμένων. 

Άρθρο 7 

ΥΠΟΧΡΕΩΣΕΙΣ ΟΡΓΑΝΩΣΕΩΝ ΠΑΡΑΓΩΓΩΝ 
ΚΑΙ ΤΗΣ ΕΝΩΣΗΣ ΟΡΓΑΝΩΣΕΩΝ ΠΑΡΑΓΩΓΩΝ 
«ΕΛΑΙΟΥΡΓΙΚΗ» 

1. Γιατις Οργανώσεις Παραγωγών και τις Ενώσεις τους 
ισχύουν τα προβλεπόμενα στις διέπουσες το Καθεστώς 
ενίσχυσης στην παραγωγή ελαιολάδου Κοινοτικές και 
Εθνικές διατάξεις. 

2. Τα μηχανογραφημένα αρχεία που αναφέρονται στο 
άρθρο 13 της αριθμ. 356378/99 Κ.Υ.Α. όπως αυτή τροπο¬ 
ποιήθηκε και συμπληρώθηκε με την αριθμ. 387855/99 
ομοία και αντίστοιχες καταστάσεις αποστέλλονται στην 
Δ/νση Πληροφορικής του Υπ. Γεωργίας και στον Ο.Ε.Ε.Ε. 
ως ακολούθως: 

α. Μέχρι 31 Ιανουάριου κάθε ελαιοκομικής περιόδου το 
μητρώο μελών και οι δηλώσεις καλλιέργειας των ελαιο¬ 
παραγωγών. 

β. Μέχρι 31 Αυγούστου κάθε ελαιοκομικής περιόδου τα 
αρχεία των αιτήσεων ενίσχυσης ελαιολάδου και επιτρα¬ 
πέζιας ελιάς περιλαμβάνοντας τα ελαιοτριβεία και τις επι¬ 
χειρήσεις μεταποίησης επιτραπέζιων ελιών αντίστοιχα 
ανά αίτηση παραγωγού. 

Άρθρο 8 

ΣΥΝΤΑΞΗ ΚΑΙ ΥΠΟΒΟΛΗ 
ΔΙΚΑΙΟΛΟΓΗΤΙΚΩΝ ΠΛΗΡΩΜΗΣ 

Γιατη διαδικασία σύνταξης και υποβολής των δικαιολο- 
γητικών πληρωμής των δικαιούχων παραγωγών, για τη 
χορήγηση της ενίσχυσης στην παραγωγή επιτραπέζιας 
ελιάς καθώς και για τις κρατήσεις εφαρμόζονται τα προ- 
βλεπόμενα για τη χορήγηση ενίσχυσης στην παραγωγή 
ελαιολάδου. 

Άρθρο 9 
ΚΥΡΩΣΕΙΣ 

1. Εγκεκριμένες επιχειρήσεις 

Εάν από τους διενεργούμένους, σύμφωνα με την πα¬ 
ρούσα απόφαση, ελέγχους στις εγκεκριμένες επιχειρή¬ 
σεις μεταποίησης επιτραπέζιας ελιάς διαπιστωθεί ότι: 

α. Δεν πληρούνται πλέον οι όροι έγκρισης, επιβάλλεται 
η ανάκληση αυτής για την επόμενη του ελέγχου περίοδο 
μεταποίησης. Μετά την παρέλευση του χρόνου ανάκλη¬ 
σης και προκειμένου η επιχείρηση να επανενταχθεί στο 
καθεστώς ενίσχυσης απαιτείται η υποβολή νέας αίτησης 
για έγκριση μετά από επανέλεγχο. 

β. Από τον έλεγχο της λογιστικής και πραγματικής απο¬ 
θήκης δεν επιβεβαιώνεται η συνολική ποσότητα ελαιο- 
κάρπου για την οποία έχουν εκδοθεί βεβαιώσεις παράδο¬ 
σης, επιβάλλεται ανάκληση της έγκρισης για την επόμενη 
του ελέγχου, περίοδο μεταποίησης. 

Εάν δεν επιβεβαιώνεται μέρος του ελαιοκάρπου επι¬ 
βάλλεται πρόστιμο ίσο με το ποσό της ενίσχυσης που 
αντιστοιχεί στις μη επιβεβαιούμενες ποσότητες. 

γ. Δεν έχουν συμπληρωθεί και αποσταλεί στην αρμόδια 
Δ/νση Αγροτικής Ανάπτυξης και στον ΟΕΕΕ τα μηνιαία 
έντυπα 95 επιβάλλεται πρόστιμο ύψους 200.000 δρχ. για 
κάθε μήνα. 

Σε περίπτωση μη συμπλήρωσης και αποστολής των εντύ¬ 
πων 96 ή 97 επιβάλλεται πρόστιμο ύψους 1.000.000 δρχ. 

2. Παραγωγοί 

Σε περίπτωση που ο παραγωγός επιτραπέζιων ελιών 
αρνηθεί να υποβληθεί στους προβλεπόμένους στην πα¬ 
ρούσα απόφαση ελέγχους ή δεν επαληθευθεί το σύνο¬ 
λο ή μέρος της ποσότητος για την οποία ζητήθηκε ενί¬ 
σχυση, επιβάλλεται πρόστιμο ίσο με το διπλάσιο της ενί¬ 
σχυσης που αντιστοιχεί στις μη επαληθευθείσες 
ποσότητες. 

3. Οι προβλεπόμενες στις ως άνω παραγράφους 1 και 2 
κυρώσεις επιβάλλονται με απόφαση του κατά τόπον αρ¬ 
μοδίου προϊσταμένου της Δ/νσης Αγροτικής Ανάπτυξης, 
μετά από εισήγηση του ΟΕΕΕ. 


Άρθρο 10 

«ΤΡΟΠΟΠΟΙΗΣΗ ΤΗΣ ΑΡΙΘ. 356378/99 

(ΦΕΚ/Β'/11320) ΚΟΙΝΗΣ ΥΠΟΥΡΓΙΚΗΣ ΑΠΟΦΑΣΗΣ» 

Το άρθρο 14της αριθμ. 356378/99 απόφασης «Συμπλη¬ 
ρωματικά μέτρα για την εφαρμογή κοινοτικού καθεστώ¬ 
τος ενίσχυσης στην παραγωγή ελαιολάδου για τις περιό¬ 
δους 1998/99 έως 2000/2001» (ΦΕΚ/Β71320) τροποποιεί¬ 
ται ως εξής: 

1. Το πρώτο εδάφιο της παραγράφου 1 αντικαθίσταται 
ως ακολούθως: 

«1. Σε περίπτωση που ο παραλήπτης ελαιολάδου ή ελαι¬ 
οπυρήνων αρνηθεί να υποβληθεί στους προβλεπόμενους 
στην παρούσα απόφαση ελέγχους ή διαπιστωθεί ότι το 
ελαιόλαδο ή οι ελαιοπυρήνες δεν έχουν αναληφθεί, επι¬ 
βάλλεται πρόστιμο το οποίο ισούται:» 

2. Παρεμβάλλεται νέα παράγραφος 2. η οποία έχει ως 
εξής. «2. Το προβλεπόμενο στην παράγραφο 1 πρόστιμο 
επιβάλλεται με απόφαση του αρμόδιου Προϊσταμένου της 
Δ/νσης Αγροτικής Ανάπτυξης μετά από σχετική εισήγηση 
του Ο.Ε.Ε.Ε. εφόσον πρόκειται για παραλήπτη ελαιολά- 
δου - παραγωγό και με απόφαση του Γ ενικού Γ ραμματέα 
του Υπουργείου Γεωργίας στις υπόλοιπες περιπτώσεις». 

3. Η παράγραφος 2 αναριθμείται σε παράγραφο 3 και 
τροποποιείται ως εξής: «3. Οι εκθέσεις ελέγχου του 
Ο.Ε.Ε.Ε. που αφορούν παραλήπτες ελαιολάδου, εκτός 
του παραγωγού, καθώς και ελαιοπυρήνων, διαβιβάζονται 
στη Δ/νση Νομοπαρασκευαστικού Έργου και Νομικών 
Υποθέσεων του Υπουργείου Γεωργίας και εξετάζονται 
από την επιτροπή που προβλέπεται στην αριθμ. Α 
252679/89 απόφαση των Υπουργών Εθνικής Οικονομίας 
και Γ εωργίας (ΦΕΚ / Β/159) όπως τροποποιήθηκε με την 
αριθμ. 339822/97 ομοία, (ΦΕΚ /Β/ 762). 

4. Η παράγραφος 3 αναριθμείται σε παράγραφο 4. 

Άρθρο 11 

Οι διατάξεις της παρούσας απόφασης ισχύουν από 1 ης 
Σεπτεμβρίου 1999 με εξαίρεση τις διατάξεις του άρθρου 9 
οι οποίες ισχύουν από τη δημοσίευση της παρούσας από¬ 
φασης. 

Άρθρο 12 

Ο Υπουργός Γεωργίας εξουσιοδοτείται όπως τροπο¬ 
ποιεί τα έντυπα 83, 95, 96, και 97 που αποτελούν αναπό¬ 
σπαστο μέρος της παρούσης απόφασης, και καθορίζει με 
αποφάσεις του τις ειδικότερες ρυθμίσεις και λεπτομέρει¬ 
ες για την εφαρμογή της παρούσας απόφασης. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 8 Ιουνίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΑΝΩΜΕΡΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 








ΕΝΤΥΠΟ 95 



ΣυμπΑηρώνιται η Δ/νση Αγροτικής Ανάπτυξης I ΓεωργΤας 
στην οττοία υττύγχται η Ετπχιίρηση Μιταττοίησης 






















96 συμπληρώνεται για κάθε Δ/νση Αγροτικής Ανάπτυξης / Γεωργίας στην οποία υπάγονται 

*σ»ς των Συνεταιρισμένων Παραγωγών ή οι Μεμονωμένα Παραγωγοί που μεταποίησαν ελαιόκαρπο στην επιχείρηση 
ίνεται σε συνεργασία με την Οργάνωση Παραγωγών ή την Δ/νση Γεωργίας για τους μεμονωμένους 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Συμπληρώνεται η ΔΛ/ση Αγροτικής Ανότττ 
στην οποία υπάγεται η Επιχείρηση Μεταπ 





10066 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: 5Ηρ: νννννν.θΐ.ςτ 
θ-τηβίΙ: ννθβητβείβτ @ βΐ.ςμ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε.Κ. 5225 713 - 5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ - Βασ. Όλγας 227 -Τ.Κ. 54100 (031) 423 956 

ΠΕΙΡΑΙΑΣ - Νικήτα 6-8 Τ.Κ. 185 31 4135 228 

ΠΑΤΡΑ - Κορίνθου 327 - Τ.Κ. 262 23 (061) 6381100 

ΙΩΑΝΝΙΝΑ - Διοικητήριο Τ.Κ. 450 44 (0651) 87215 

ΚΟΜΟΤΗΝΗ - Δημοκρατίας 1 Τ.Κ. 691 00 (0531) 22 858 

ΛΑΡΙΣΑ - Διοικητήριο Τ.Κ. 411 10 (041) 597449 

ΚΕΡΚΥΡΑ-Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ-Πλ. Ελευθερίας 1, Τ.Κ. 711 10 (081)396223 

ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη (0251)46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
θσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά θσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 >■ 

3.500 » 

Γ (Διορισμοί, απολύσεις κ.λπ. Δημ. Υπαλλήλων) 

15.000 >· 

750 >· 

Δ' (Απαλλοτριώσεις, πολεοδομία κ.λπ.) 

70.000 >· 

3.500 » 

Αναπτυξιακών Πράξεων (Τ.Α.Γ1.Σ.) 

30.000 >■ 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 >■ 

750 ·> 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 ·· 

Ανωτάτου Ειδικού Δικαστηρίου (Α.Ε.Δ.) 

3.000 » 

150 >· 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

300.000 » 

15.000 » 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 >· 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 ·■ 

15.000 


*Όι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκει ιβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























